Pieve
Ur pieve (italianeg evit "iliz-parrez", eus al latin plebs "pobl") a oa en Italia ur bastell-vro relijiel ha keodedel renet gant un iliz ploueziat ma oa ur maen-badez ; chiesa matrice "iliz-vamm" ha pievana a raed anezhi.

Er Grennamzer uhelañ (~400 – ~1066) e talc'he ar pieve ar c'hefridioù liderezhel uhelañ ; dindan he beli e veze an ilizoù hag ar chapelioù ma ne oa maen-badez ebet. E dibenn ar Grennamzer e voe treuzkaset ar c'hefridioù lik d'ar barrez tra ma chome ar re relijiel hepken gant ar pieve.

Tamm-ha-tamm e voe graet pieve eus tiriad ar barrez kozh a oa gwechall dindan beli an iliz-parrez. E Korsika hepken ez eo chomet ar pieve ar bastell-vro velestradurel bennañ betek 1790, goude deroù ar melestradur gall eta. Ar c'hantonioù a erlerc'hias ouzh an ilizoù-parrez.

Eus an anv latin plebs e teu ivez ar gerioù ploue e brezhoneg ha plwyf e kembraeg.

Lec'hioù
Stankik eo an anv el lec'hanvadurezh.
 Pieve a Nievole, e proviñs Pistoia, e rannvro Toskana.
 Pieve Albignola, e proviñs Pavia, e rannvro Lombardia.

 Pieve d'Olmi, e proviñs Cremona, e rannvro Lombardia.
 Pieve del Cairo, e proviñs Pavia.
 Pieve del Grappa, e proviñs Treviso, e rannvro Veneto .
 Pieve di Cadore, e proviñs Belluno, e rannvro Veneto.
 Pieve di Soligo, e Proviñs Treviso, e rannvro Veneto.
 Pieve di Teco, e Proviñs Imperia, e rannvro Liguria.

 Pieve Emanuele, e Meurgêr Milano, e Lombardia.

 Pieve Fissiraga, e Proviñs Lodi, e Lombardia.
 Pieve Fosciana , e Proviñs Lucca, e rannvro Toskana.

 Pieve Ligure, e Meurgêr Genova, e Liguria.
 Pievepelago, e Proviñs Modena.
 Pieve Porto Morone, e proviñs Pavia.

 Pieve San Giacomo, e proviñs Cremona.
 Pieve Santo Stefano, e proviñs Arezzo, e Toskana.

 Pieve Torina, 
 Pieve Vergonte e proviñs Verbano-Cusio-Ossola e rannvro Piemonte.

 Città della Pieve, e proviñs Perugia, e rannvro Umbria.
 Gadesco-Pieve Delmona, e proviñs Cremona.

Lec'hanvadurezh italianek